на периоди на тарифни квоти, разделени на подпериоди, разликата между новото количество и вече разпределените количества се разпределя поравно между останалите подпериоди.
 3. За целите на Регламент за изпълнение (ЕС) 2020/1988 наличното количество за остатъка от периода на тарифната квота, който е текущ към деня на влизане в сила на настоящия регламент, е разликата между новото количество и вече разпределените количества преди влизането в сила на настоящия регламент.
 В случай на увеличение на количествата, посочени в приложение I към Регламент за изпълнение (ЕС) 2020/1988, ако към деня на влизане в сила на настоящия регламент съответният период на тарифната квота вече е започнал и наличното преди това количество е изчерпано, разликата между новото количество и предишното количество се разпределя на операторите съгласно хронологичния ред на датата на приемане на митническата декларация за допускане за свободно обращение. На операторите, които са внесли стоките си извън квотата преди влизането в сила на настоящия регламент, се възстановява разликата във вече платеното мито.
 В случай на намаление на количествата, посочени в приложение I към Регламент за изпълнение (ЕС) 2020/1988, ако към деня на влизане в сила на настоящия регламент съответният период на тарифната квота вече е започнал и за свободно обращение вече е било допуснато количество, по-голямо от количеството, изменено с настоящия регламент, от операторите не се изисква да заплатят пълния размер на митото за внесените количества в рамките на квотата в превишение на новите налични обеми.
 Член 4
 Влизане в сила и прилагане
 Настоящият регламент влиза в сила в деня на публикуването му в Официален вестник на Европейския съюз.
 Член 1, точка 2 се прилага за съответните тарифни квоти, считано от първия период на подаване на заявления за лицензии след влизането в сила на настоящия регламент, с изключение на точка 1, точка 4 и точка 5, букви б), ж) и з) от приложение I, които се прилагат за периодите на тарифните квоти, започващи след влизането в сила на настоящия регламент.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 25 август 2021 година.
 За Комисията
 Председател
 Ursula VON DER LEYEN
 (1) ОВ L 347, 20.12.2013 г., стр. 671.
 (2) ОВ L 347, 20.12.2013 г., стр. 549.
 (3) ОВ L 150, 20.5.2014 г., стр. 1.
 (4) Регламент за изпълнение (ЕС) 2020/761 на Комисията от 17 декември 2019 г. за определяне на правила за прилагането на регламенти (ЕС) No 1306/2013, (ЕС) No 1308/2013 и (ЕС) No 510/2014 на Европейския парламент и на Съвета по отношение на системата за управление на тарифните квоти с лицензии (ОВ L 185, 12.6.2020 г., стр. 24).
 (5) Регламент за изпълнение (ЕС) 2020/1988 на Комисията от 11 ноември 2020 г. за определяне на правила за прилагането на регламенти (ЕС) No 1308/2013 и (ЕС) No 510/2014 на Европейския парламент и на Съвета по отношение на управлението на тарифните квоти за внос в съответствие с принципа „пръв пристигнал, пръв обслужен“ (ОВ L 422, 14.12.2020 г., стр. 4).
 (6) Решение (ЕС) 2021/1234 на Съвета от 13 юли 2021 г. за сключване на Споразумение между Европейския